Predkladacia správa

V pláne práce vlády SR na rok 2003 je zaradená úloha Aug/ 3: Správa o hydrogeologickom prieskume Slovenska a o jeho výsledkoch za rok 2002. Úlohu plníme predložením tohto materiálu.

Aj keď je úloha koncipovaná ako správa za rok 2002, treba podotknúť, že jednotlivé úlohy hydrogeologického prieskumu trvajú dlhšie ako jeden rok, obvykle to trvá 3 - 6 rokov. Preto nemožno komentovať iba aktivity a výsledky v roku 2002, keď sa ukončila jediná úloha          „ Neogén Lučenskej kotliny“. Ďalších 8 úloh sa započalo v rokoch 1998 - 2002, pričom sa ich ukončenie predpokladá v rokoch 2003 - 2005. Preto je v správe nevyhnutné komentovať i predchádzajúce roky a najbližšiu budúcnosť. Pre ďalšie pochopenie a zhodnotenie množstiev vôd uvádzaných v materiáli uvádzame, že pre jedného človeka na 1 deň sa predpokladá spotreba 250 l vody. Pri prepočte to znamená, že 1 overený liter vody za sekundu splní požiadavku na spotrebu pre 345 ľudí. 

Správa neobsahuje Doložku finančných, ekonomických, environmentálnych  vplyvov a vplyvov na zamestnanosť, keďže prijatie správy neovplyvní žiadny z menovaných ukazovateľov.